ايلک مطبوع اورقان کيمي " اکينچي "  اؤز اساس ايدئياسينا اويغون اولاراق اينجه صنعت و ادبياتا دا عاييد يئني دئموکراتيک طلبلر ايره‌لي سوروردو. آذربايجانين بؤيوک دراماتورقو نجف بيگ وزيروو کؤهنه شئعیرلرله ياناشي، شاعيرلري موعاصير حياتدان يازماغا، خالقي جهالت و غفلت يوخوسوندان آييلتماغا، موعاصير روحدا تربييه ائتمه‌يه چاغيريردي. بونونلا زردابي‌نين سسينه آذربايجانين بير چوخ گؤرکملي، معاريف‌پرور اينسانلاري سس وئريردي. طبيعي کي، بو جور دئموکراتيک مقاله لريندن سونرا چاريزمين ديكته‌سي ايله اؤزلريني " ضيالي "  سايان بعضي اوزدن ايراق اينسانلار يئربيئردن  " اکينچي "‌نين اوزرينه هوجوما کئچديلر. نهايت، 1877-جي ايل سئنتيابرين 29-دا " اکينچي "  اؤز نشريني دايانديرماغا مجبور اولدو. ميلّي مطبوعاتيميزين ايلک قارانقوشو اولان بو قزئت ايکي ايلليک عؤمور ياشاسا دا خالقين ميلّي و موعاصير روحدا تربييه اولونماسيندا چوخ بؤيوک رول اوينادي. معاريفچي و دئموکراتيک ايدئيالارين جارچيسي اولان " اکينچي "  رئاليست ادبياتيميزين اينکيشافيندا موستثنا خيدمتلر گؤستردي. محض بونا گؤره ده بئله ترقّي‌پرور قزئت مورتجیع، ايشغالچي بير رئژيمين اسارتي آلتيندا چوخ ياشايا بيلمه‌دي.